CELEX: 62009TN0488
Language: bg
Date: 2009-12-04 00:00:00
Title: Дело T-488/09: Жалба, подадена на 4 декември 2009 г. — Jager & Polacek/СХВП — RT Mediasolutions (REDTUBE)

13.2.2010   
            
            
               BG
            
            
               Официален вестник на Европейския съюз
            
            
               C 37/42
            
         Жалба, подадена на 4 декември 2009 г. — Jager & Polacek/СХВП — RT Mediasolutions (REDTUBE)
   (Дело T-488/09)
   2010/C 37/59
   Език на жалбата: немски
   
      Страни
   
   
      Жалбоподател: Jager & Polacek GmbH (Виена, Австрия) (представители: A. Renck, V. von Bomhard, T. Dolde, Rechtsanwälte)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: RT Mediasolutions s.r.o. (Бърно, Чешка република)
   
      Искания на жалбоподателя
   
   
               —
            
            
               да се отмени Решение № R 442/2009-4 на четвърти апелативен състав на Службата за хармонизация във вътрешния пазар (марки, дизайни и модели) от 29 септември 2009 г.,
            
         
               —
            
            
               ответникът да се осъди да заплати съдебните разноски.
            
         
      Правни основания и основни доводи
   
   
      Заявител на марката на Общността: RT Mediasolutions s.r.o.
   
      Марка на Общността, предмет на спора: словна марка „REDTUBE“ за стоки и услуги от класове 9, 38 и 41 (заявка за регистрация № 6 096 309)
   
      Притежател на марката или знака, на която/който е направено позоваване в подкрепа на възражението: жалбоподателят
   
      Марка или знак, на която/който е направено позоваване в подкрепа на възражението: нерегистрирана марка „Redtube“
   
      Решение на отдела по споровете: възражението се счита за ненаправено.
   
      Решение на апелативния състав: отхвърля жалбата.
   
      Изложени правни основания:
   
   
               —
            
            
               нарушение на член 8, параграф 2 от Регламент (ЕО) № 216/96 (1) във връзка с член 63, параграф 2 от Регламент (ЕО) № 207/2009 (2), доколкото на жалбоподателя не била дадена възможност да изложи насрещно становище;
            
         
               —
            
            
               нарушение на член 80, параграфи 1 и 2 от Регламент № 207/2009, доколкото решението относно допустимостта на възражението не било оттеглено както е законосъобразно,
            
         
               —
            
            
               нарушение на член 83 от Регламент № 207/2009, и по-конкретно на принципа на оправданите правни очаквания, във връзка с член 41, параграф 3 от същия регламент, на правило 17, параграф 1 от Регламент (ЕО) № 2868/95 (3) и на член 8, параграф 3, букви а) и б) от Регламент (ЕО) № 2869/95 (4), доколкото жалбоподателят можел с основание да очаква, че последиците от късното внасяне на таксата за възражение са отстранени с допълнителното плащане, направено в срок.
            
         
      (1)  Регламент (ЕО) № 216/96 на Комисията от 5 февруари 1996 година за установяване на процедурни правила за организацията на дейността на апелативните състави към Службата за хармонизация във вътрешния пазар (марки и дизайн) (ОВ L 28, стр. 11; Специално издание на български език, 2007 г., глава 17, том 1, стр. 221).
   
      (2)  Регламент (ЕО) № 207/2009 на Съвета от 26 февруари 2009 година относно марката на Общността (ОВ L 78, стр. 1).
   
      (3)  Регламент (ЕО) № 2868/95 на Комисията от 13 декември 1995 година за прилагане на Регламент (ЕО) № 40/94 на Съвета относно марката на Общността (ОВ L 303, стр. 1; Специално издание на български език, 2007 г., глава 17, том 1, стр. 189).
   
      (4)  Регламент (ЕО) № 2869/95 на Комисията от 13 декември 1995 година относно таксите, събирани от Службата за хармонизация във вътрешния пазар (марки и дизайн) (ОВ L 303, стр. 33; Специално издание на български език, 2007 г., глава 9, том 2, стр. 13).